Ahvenlammit (Oulu)

Ahvenlammit on yhteinen nimi kahdelle pienelle vierekkäiselle, vajaan kolmensadan metrin päässä toisistaan sijaitsevalle järvelle Oulun Vepsällä. Eteläisemmän järven korkeus meren pinnasta on 93,5 metriä ja pohjoisemman 93,2 metriä. Järville on yhteinen tieyhteys Ahvenselälle menevää metsäautotietä, joka on Kivijärven tien sivuhaara ja joka päättyy pohjoisemman järven lähelle. Järvien välillä on ojia ja ne laskevat pohjoisemmasta lähtevää Ahvenojaa myöten Sanginjokeen eli ne kuuluvat Oulujoen vesistöön. Molempien rannalla on eräkämppä.